Höfuðstöðvar Moody´s í New York . Mynd af heimasíðu Reuters Matsfyrirtækið Moody‘s hefur hækkað lánshæfiseinkunn Landsvirkjunar . Lánshæfiseinkunn án ríkisábyrgðar hækkar í Baa 1 úr Baa 2 og með ríkisábyrgð í A 3 úr Baa 1 . Horfur eru metnar stöðugar . Að mati Moody‘s endurspeglar hækkun á lánshæfiseinkunn Landsvirkjunar án ríkisábyrgðar stöðuga styrkingu á fjárhagsstöðu fyrirtækisins , þar á meðal áframhaldandi lækkun skulda og minni markaðsáhættu . Grunneinkunn Landsvirkjunar hækkar , en hún gefur til kynna fjárhagslegan styrk fyrirtækisins án stuðnings frá eiganda .